**ΚΡΙΤΗΡΙΟ ΕΠΑΝΑΛΗΠΤΙΚΟ ΕΞ ΑΠΟΣΤΑΣΕΩΣ**

**ΣΤΟ ΚΕΦ. ΚΛΑΣΙΚΗ ΕΠΟΧΗ**

**Ονοματεπώνυμο ...........................................................................................**

**Αθήνα,**

**Ο χρόνος που μου πήρε ήταν .........................................**

**1ο ΘΕΜΑ**

**1.α.** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Κατά την περίοδο ίδρυσης της Α ́ Αθηναϊκής συμμαχίας το συμμαχικό ταμείο:

α. μεταφερόταν κάθε χρόνο σε διαφορετική πόλη-σύμμαχο της Αθήνας

β. βρισκόταν στην Αθήνα

γ. βρισκόταν στη Δήλο

δ. βρισκόταν στους Δελφούς

2. Εκπρόσωπος της δημοκρατικής παράταξης στην αρχαία Αθήνα ήταν ο:

α. Εφιάλτης

β. Κίμων

γ. Πεισίστρατος

δ. Περίανδρος

3. Η ενίσχυση του δημοκρατικού πολιτεύματος στην Αθήνα έγινε από τον :

α. Κίμωνα

β. Πεισίστρατο

γ. Περικλή

δ. Δημοσθένη

4. Δεν ήταν *λειτουργία* στη δημοκρατική Αθήνα ο θεσμός:

α. της χορηγίας

β. των θεωρικών

γ. της εστίασης

δ. της τριηραρχίας

5. Ήταν αντίθετος με την πολιτική της πανελλήνιας ιδέας ο:

α. Μ. Αλέξανδρος

β. ∆ημοσθένης

γ. Ισοκράτης

δ. Φίλιππος Β ́

(Μονάδες 5)

**(ΙΙ)** Να χαρακτηρίσετε τις προτάσεις που ακολουθούν, γράφοντας στο τετράδιό σας τοv αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Ο Εφιάλτης ήταν αρχηγός της αριστοκρατικής παράταξης.

2. Πολλοί ιστορικοί ονομάζουν την Καλλίειο συνθήκη και «Ανταλκίδειο».

3. Ο Πειραιάς κτίστηκε σύμφωνα με τα πολεοδομικά σχέδια του Ιππόδαμου από τη Μίλητο.

4.Το αθηναϊκό κράτος εκμίσθωνε σε ιδιώτες, για συγκεκριμένο χρονικό διάστημα, τα ορυχεία προς εκμετάλλευση.

5. Ο Βοιωτικός ή Κορινθιακός πόλεμος επισφραγίστηκε από μια μειωτική για τους Έλληνες ειρήνη.

(Μονάδες 5)

**Μονάδες 10**

1β. Να εξηγήσετε το περιεχόμενο των όρων: θεωρικά, Θηβαϊκή ηγεμονία. (Μονάδες 7+8)

**Μονάδες 15**

**2ο ΘΕΜΑ**

**2.α.** Ποιός ήταν ο κύριος εκφραστής της Πανελλήνιας Ιδέας και ποιο ήταν το περιεχόμενό της;

(Μονάδες 12)

**2.β.** Ποιο ήταν το έργο του Μ. Αλεξάνδρου στον οικονομικό τομέα;

(Μονάδες 13)

**Μονάδες 25**

**3ο ΘΕΜΑ**

**3.1.** Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται, να παρουσιάσετε:

**α.** τα ιδιαίτερα χαρακτηριστικά της κοινωνικής κατηγορίας των μετοίκων στην Αθήνα την εποχή του Περικλή. (Μονάδες 15)

**β.** την εμπλοκή των μετοίκων στις λειτουργίες της χορηγίας και της τριηραρχίας κατά την ίδια ιστορική περίοδο. (Μονάδες 10)

**Μονάδες 25**

**ΚΕΙΜΕΝΟ**

Οι περισσότεροι Αθηναίοι μέτοικοι ήταν Έλληνες, μα βρίσκουμε ανάμεσά τους και Φοίνικες, Φρύγες, Αιγυπτίους, ακόμη και Άραβες. Στην Αθήνα τον πέμπτο αιώνα π.Χ. ήταν πολλοί οι μέτοικοι. Ήταν περίπου οι μισοί από τους «Αθηναίους πολίτες», δηλαδή ήταν γύρω στις είκοσι χιλιάδες. Είχαν όλες σχεδόν τις οικονομικές υποχρεώσεις των πολιτών, κυρίως τις λειτουργίες, παραδείγματος χάρη τη χορηγία για τη γιορτή των Ληναίων. Όποιος οριζόταν από τον επώνυμο άρχοντα γι’ αυτή τη λειτουργία ήταν υποχρεωμένος να συντηρήσει, να πληρώσει τα έξοδα για τη διδασκαλία ενός χορού για τις δραματικές παραστάσεις που θα δίνονταν στη γιορτή αυτή. Οι μέτοικοι ήταν απαλλαγμένοι από την τριηραρχία, γιατί αυτός που υποχρεωνόταν να την αναλάβει θα κυβερνούσε ένα πολεμικό πλοίο. Οι μέτοικοι πλήρωναν επίσης έναν ειδικό φόρο, για να πούμε την αλήθεια πολύ μικρό, το μετοίκιον.

Flaceliere, R., *Ο δημόσιος και ιδιωτικός βίος των αρχαίων Ελλήνων,* μτφρ. Γ. Βανδάρου, Παπαδήμας, Αθήνα 1991, σσ. 59-60.

**3.2.** Με βάση τις ιστορικές σας γνώσεις και αντλώντας στοιχεία από το κείμενο που σας δίνεται, να απαντήσετε στα ακόλουθα ερωτήματα:

**α.** Ποιοι ήταν οι στόχοι της εξωτερικής πολιτικής του Φίλιππου Β΄; (Μονάδες 12)

**β.** Πώς οργάνωσε τον μακεδονικό στρατό ο Φίλιππος Β΄; (Μονάδες 13)

**Μονάδες 25**

**ΚΕΙΜΕΝΟ**

Τις πρώτες εκστρατείες του εναντίον των Θρακών και των Ιλλυριών ο Φίλιππος τις είχε επιχειρήσει για δύο λόγους: για ν’ αποθαρρύνει τους λαούς αυτούς να κάνουν επιδρομές εναντίον τις Μακεδονίας και, δεύτερο, για να τους απωθήσει, να ξαναπάρει τα ωφελήματα των κατακτήσεών τους. […] Ως το 356 π.Χ. ο Φίλιππος είχε επεκτείνει τη χρήση ενός μακρού όπλου από το πεζικό στο Εταιρικό Ιππικό. Αυτό που τότε λεγόταν *σάρισα*, και που εμείς μπορούμε να το ονομάσουμε λόγχη, είχε μήκος 9 πόδια, με μία λεπίδα κοφτερή στο κάθε άκρο (η βαρύτερη μεταλλική λεπίδα ήταν προς τα πίσω)∙ και περίπου 5 πόδια[[1]](#footnote-1) από αυτό το συνολικό μήκος εκτείνονταν προς τα εμπρός του σαρισοφόρου, ο οποίος κρατούσε το όπλο αυτό με το ένα του χέρι σε θέση ισορροπίας […]. Ο Φίλιππος συγκρότησε επίσης σώματα ελαφρού ιππικού, που οι «πρόδρομοί» τους ήταν οπλισμένοι και αυτοί με σάρισα.

Hammond, N., *Το θαύμα που δημιούργησε η Μακεδονία,* μτφρ. Φ. Κ. Βώρος, Παπαδήμα, Αθήνα 1995, σσ. 156, 157.

1. Μονάδα μήκους. [↑](#footnote-ref-1)